Downloaded from YTS.MX
A reparatív vagy konverziós terápia célja
Official YIFY movies site: YTS.MX
megváltoztatni egy személy szexuális irányultságát
vagy nemi identitását
egy vallási vezető, képzett tanácsadó vagy sorstárs támogató csoportok révén.
Az összes jelentős orvosi és mentálhigiénés szervezet
károsnak nyilvánította ezt a gyakorlatot.
TRANSZBÓL KRISZTUS KÖVETŐJE
Asszonyom!
- Szeretne imádkozni ma valamiért? - Nem, köszönöm.
Rendben, további szép napot!
Önnek is.
Sziasztok! Mit szólnátok egy kis imádsághoz?
Kijöttem imádkozni másokért. Tanúságot teszek az emberek előtt,
és imádkozom velük.
Ez én vagyok.
Korábban transznemű voltam,
de mindent hátrahagytam, hogy követhessem Jézust.
- Hívők vagytok? - Igen.
Atyám, köszönöm, hogy találkozhattam ma nővéreimmel,
akik hisznek benned, mi Urunk, Jézus,
és megáldom őket, imádkozom Jézus Krisztus nevében. Ámen.
Ámen.
Ez voltam én. Transzneműként éltem. Drogok, alkohol, homoszexualitás.
Bűnben éltem, de mindezt hátrahagytam, hogy követhessem az Urat.
A csodálatos, mindenható Istenünket, aki szeret minket.
Megosztom a történetem másokkal, hogy bátorítsam őket.
Az imádság mindig jól jön.
Áldd meg őket, Atyám, Jézus Krisztus nevében,
hogy követhessenek és ismerjenek, Uram! Ámen.
- Ámen. - Nőként éltem.
Mindent hátrahagytam Jézusért.
Biztosítsd róla, Atyám, hogy mennyire szereted és fontos számodra!
Jézus Krisztus nevében. Ámen.
Folyton váltogattam a férfi partnereimet, áruba bocsátottam a testem.
Hirdetem az evangéliumot és elmesélem,
hogyan szabadított meg Isten ettől az identitástól.
Nővé akartam válni. Nem vagyok nő. Férfi vagyok.
Atyám, köszönök mindent, amit tettél.
Az Atya, a Fiú, Jézus, és a Szentlélek nevében.
Jézus Krisztus nevében. Ámen.
Ez lennék én.
Azt írja, „rabságban” és „szabadon”.
Jézus mindenekelőtt az igazságot jelenti számomra.
Ha tudod az igazat, az igazság szabaddá tesz.
Hiszek a Bibliának.
Ezek az emberek nem öröklik Isten országát.
Hiszek benne, hogy az emberek meg tudnak változni,
megújulhat és átalakulhat az egész szexualitásuk.
Új vágyakat és igényeket kaphatsz a Szentlélektől.
Jézus át tud formálni téged.
A NETFLIX SAJÁT GYÁRTÁSÚ DOKUMENTUMFILMJE
Első felvétel, csapó!
- Így jó lesz? - Igen.
Mi voltunk az exmelegmozgalom vezetői.
Úgy gondoltuk, hogy mélységesen helytelen,
van benne valami kóros,
eltér a normális állapottól és Isten akaratától,
és valaminek történnie kellett veled, amitől „meleggé váltál”.
Tényleg elhittük,
hogy a melegeket meg lehet menteni.
Ez áll a Bibliában.
Hogy vannak, akik homoszexuálisok voltak.
De megváltoztak, megtisztultak, átformálták őket.
Úgy gondoltuk, hogy helyesen cselekszünk,
ha folyamatosan változásra törekszünk,
és ha nem akarsz meleg lenni, számodra is van kiút ebből.
Azt tettük, amit Isten akaratának véltünk.
Oké, a tojást kire bízzam?
Nem, azt tedd oda!
Csak egy tojás kell és a sárgája,
szóval szét kell választanod a fehérjét a tojássárgájától.
- Azt hogy kell? - Istenem!
Hát ez nem túl biztató!
Máris szétfolyt a sárgája.
Oké.
- Arrébb ülhetek kicsit? - Igen.
Remek.
- Így jó lesz? - Igen.
Működik a mikrofon?
Nem igazán, szóval…
Akkor kicsit jobban előrehajolok.
Hat évet töltöttél gyakorló leszbikusként.
Tetszik a „gyakorló” szó.
Hogyan kell érteni? Mit próbáltál tökéletesíteni?
A „gyakorló” leszbikus azt jelenti, hogy ilyen életmódot folytattam,
nem csak az érzéseimmel küzdöttem.
Leszbikus párkapcsolataim voltak.
Yvette, szólnál pár őszinte szót azokhoz,
akik ebben az életmódban ragadtak?
Tudom, hogy nehéz nektek.
Három évbe telt, mire leküzdöttem a vonzódást a saját nememhez.
Sikerült, mert olyanok vettek körül az egyházban, akik igazán szeretnek.
Isten tényleg meggyógyítja a bennem lakozó nőiességet,
és megmutatja nekem, hogy ez olyasmi, amit szeret,
amit ő teremtett meg.
Egyedül Isten képes ilyen mélyen megérinteni.
Ez gyönyörű volt.
Rengeteget gondolkodtam azon, hogy hogyan hihettem ezt?
Miért vettem benne részt olyan sokáig?
Csak 27 éves koromban kezdtem el templomba járni.
Mégpedig azért…
kezdtem el templomba járni és lettem keresztény,
mert kerestem valamit.
Lenyűgöző látvány.
Nem voltak gondtalan időszakaim, amikor azt hiszed, semmi sem árthat neked.
A halál mindig jelen volt, a szemünk előtt zajlott.
Tizenhét barátom halt meg AIDS-ben az AIDS-krízis alatt.
A legjobb barátom, Ed, és a partnere is.
Segítettem nekik, mikor megromlott az egészségük.
A húszas éveimben jártam, és ebben éltünk.
Azon tűnődtél, hogy a szeretteid
vajon élni fognak-e még holnap és holnapután.
Isten nem ítélkezik az emberek felett. A bűnt ítéli el.
És hiszem, hogy az AIDS,
amelyért feltehetően a homoszexuális kicsapongás okolható…
TÉVÉS PRÉDIKÁTOR
szembemegy Isten, a természet és a tisztesség törvényeivel,
és ha megszegjük Isten törvényeit, megfizetjük az árát.
Belépni egy szigorú keretekkel rendelkező egyházi közegbe,
ahol egyértelműek a szabályok,
megkönnyebbülést jelentett, szó szerint ezt éreztem.
Megkönnyebbültem.
Olyan korban nőttem fel, amikor bűncselekmény, betegség
és bűn volt melegnek lenni.
Borzasztóan szerettem volna megváltozni, onnantól, hogy gyerekként szekáltak érte.
Anaheimben egy óriásgyülekezetbe jártam.
TÁRSALAPÍTÓ, EXODUS
Volt ott támogató csoport elváltaknak,
alkoholizmussal vagy droggal küzdőknek.
Arra gondoltam, miért nincs csoport nekünk is, akik melegnek érezzük magunkat?
Szóval úgy döntöttem, elindítok egy támogató csoportot a helyi templomban.
Mindenki hatalmas megkönnyebbülést érzett.
Nem kellett magányosan küszködniük,
és úgy tenni, mintha egyedül lennének ezzel.
Tényleg hittünk benne, hogy ha eleget ismételgetjük,
ha folyton azt hajtogatjuk, hogy Isten megváltoztat, akkor meg is fog.
Akkor azt hittük, az egyetlen ilyen csoport vagyunk az országban.
Aztán megtudtuk, hogy vannak hozzánk hasonló kis lelkészségek,
amelyek spontán jelentek meg az ország különböző részein.
Arra gondoltunk, hogy klassz lenne összehozni ezeket a kis lelkészségeket,
és megvitatni azt, amivel foglalkozunk,
és hogy hogyan tovább.
Úgy döntöttünk, hogy szervezünk egy konferenciát 1976-ban, Anaheimben.
Ekkor született meg az Exodus szervezet.
EXODUS PROMÓCIÓS VIDEÓ
BOLDOGTALAN ÉS MELEG?
Aztán elkezdtek ömleni a levelek keresztényektől,
akiknek nem volt hová fordulniuk,
és hallottak a szervezetünkről, amely talán segíthet nekik.
Több ezer ember keresett egy Exodushoz hasonló csoportot.
CSATLAKOZZ AZ EXODUSHOZ!
Elképzelhetetlen volt, de manapság rengeteg amerikai háztartásban előfordul.
Reggeli közben így szól a gyerek:
„Anya, apa! Azt hiszem, meleg vagyok, de nem akarok az lenni.”
Egyes szülők az Exodus nevű keresztény programmal ismerkednek,
amely átneveli a melegeket,
exmelegeket csinál belőlük bibliaórákkal,
viselkedésmódosítással és sorstárs tanácsadással.
John Paulk a 21 éve alapított Exodus alelnöke.
- Most heteró? Tényleg? - Igen.
Nem meleg, aki folyamatosan küzd saját magával?
Nem.
Nem fantáziál férfiakról?
- Nem. - Soha?
Sohasem házasodtam volna meg,
ha melegnek éreztem volna magam legbelül.
Vicces, hogy miről lesz ismert valaki,
de egykor én voltam a leghíresebb exmeleg személy
AZ IGAZGATÓTANÁCS VOLT ELNÖKE, EXODUS
a világon.
Országos hírnévre tettem szert,
mert kiváló a beszédkészségem.
Jól adok elő és közvetlen vagyok,
nem volt bennem félelem, ki mertem állni mások elé,
és ezzel névleges vezetővé váltam.
Én voltam a mozgalom arca.
Az Exodusban ismerte meg feleségét, aki korábban leszbikus volt,
és most van egy kisfiuk.
HETERÓVÁ VÁLNI: A SZEXUÁLIS ÁTNEVELÉS
Sok vezetőnk volt,
de én voltam az élő példa a rendkívüli történetemmel,
mert elvettem egy exleszbikust.
Folyamatosan meghívtak minket különböző műsorokba, talkshow-kba,
újságokhoz, hírműsorokba, és így tovább, megállás nélkül.
Íme John Paulk és Anne Edward!
Valaha mindketten melegek voltak.
Ma már fülig szerelmesek egymásba, és hamarosan megházasodnak.
Mindketten rátaláltatok Istenre, és többé nem akartatok melegek lenni?
Mindegy, hogy meleg vagy-e,
Isten ugyanúgy szeret téged.
De nem ez volt Isten eredeti szándéka veled.
Én lettem az Exodus igazgatótanácsának elnöke.
Az én feladatom volt terjeszteni az üzenetünket:
a homoszexualitás megváltoztatható.
Nem hiszem, hogy megváltoztatható.
A homoszexualitás, akárcsak a heteroszexualitás,
Isten ajándéka.
Akkor egy gyermekmolesztáló sem változhat,
és egy nőverő sem?
Állj! Melegnek és gyerekmolesztálónak lenni nem ugyanaz.
Nem ahhoz hasonlítom, csak azt mondom, ez egy bizonyos viselkedésmód.
A homoszexualitás egy konkrét viselkedésmód.
Mi csak azt mondjuk, hogy ha meg akarsz változni,
akkor van rá mód.
Az Exodus egyike a több mint száz szervezetnek,
amelyek heteró életmódra vágyó melegekkel foglalkoznak.
A homoszexualitást kezelésre szoruló pszichológiai betegségnek véltük.
Ezt a megközelítést
mára már az összes pszichológus és pszichiáter egyöntetűen
elavultnak és teljesen tévesnek tekinti.
De az Exodus fénykorában a legnagyobb olyan szervezet volt,
amely a reparatív vagy konverziós terápiát népszerűsítette.
EXMELEG TÁMOGATÓ CSOPORT
Hatszázhatvan napja veszek részt a Love In Action programban.
Eluralkodó homoszexualitásom és kényszeres szexuális viselkedésem
maszturbáláshoz, közös maszturbáláshoz,
rövid és hosszú homoszexuális kapcsolatokhoz vezetett.
A konverziós terápia szerint az válik meleggé,
akit gyerekkorában trauma ért.
Közvetlen bántalmazás,
szexuális zaklatás, szülőktől érkező fizikai bántalmazás,
nem megfelelő vagy káros szülői viselkedés révén.
Ha megoldjuk a szüleinkkel kapcsolatos problémákat,
felszínre tör velünk született heteroszexualitásunk.
APA
Úgy érzem, helyrehoztam a kapcsolatunkat, és megbékéltem apámmal.
Mert Istennek hála, meggyógyult a lelkem.
- Szeretlek, Glen. - Mi is!
A vezetők közül szinte senkinek sem volt szakmai képesítése
pszichológiából, tanácsadásból vagy az emberi szexualitásról.
Nem volt végzettségük ahhoz, amit csináltak.
A tanácsadásokra járók közül sokaknak pánikrohamaik voltak,
és súlyos depressziójuk.
Néhányan szándékos gyógyszer-túladagolást,
öngyilkosságot kíséreltek meg,
mert bűntudatuk volt, hogy nem tudnak megváltozni.
Többé nem tudtam úgy tenni, mintha megváltoznék.
És nem tudtam tovább színlelni, hogy azok, akiknek „segítek”,
megváltoznak.
Úgy éreztem, hogy elég volt ebből. Ártok az embereknek.
1979-ben kiléptem,
de az Exodus tovább nőtt.
Sok közös képet csinálunk majd.
Elsősorban pillanatképeket.
Lassú tempóban szoktuk csinálni, semmi kapkodás.
Adok instrukciókat, de azt csináltok, ami jól esik,
hogy természetes hatása legyen a képeknek.
A kamerába nézünk?
- Ide tehetnéd a kezed. - Az enyém?
Így.
Nem megy.
Az esküvőnk weboldala.
Hetven nap, bébi!
Egy rendezvényen megkérdezték, hol a feleségem.
Mondom, még csak a menyasszonyom, de hamarosan.
„Nem vagytok házasok? Mind azt hittük.”
Igen, tudom.
Azt hitték, már egy éve megházasodtunk. Nem tudom, miért. Házasnak tűnünk?
Talán mert folyton itthon vagyunk a macskákkal.
- A macskák miatt. - Erről van szó?
Egészen biztos. Igen.
Szia!
Hogy vagy?
Érzelgősebb vagyok az esküvőtök miatt, mint ti.
A ruha szerintem mesés. Gyönyörű.
Vannak családi ékszereid?
Valami, ami a nagymamádra emlékeztet, vagy fontos a családotok számára,
amit beletehetsz a csokorba vagy a hajadba?
Így kicsit olyan, mintha veled lennének,
kedves apróság, ami a szeretteidet jelképezi.
Boldog gyerek voltam.
A családom másfél hektárnyi területen élt, tóval a birtok végében,
és szabadon garázdálkodhattam.
Evangéliumi, baptista gyülekezetekbe jártunk.
Ezt az egyetlen történetet ismertem a világról.
A fundamentalista keresztény tanítást, miszerint Isten megteremtette a világot,
és ő egy szerető Isten.
Gyönyörűnek találtam, hogy Isten megteremtette a halastavat,
a csillagokat, a szeleket, és mindezt,
és hogy Jézus annyira szeretett minket, hogy köztünk akart járni.
Szóval Jézus barátja akartam lenni.
Jó akartam lenni.
Az egész életünket áthatotta, hogy konzervatív keresztények voltunk.
Anyám hallgatta az igazi konzervatív keresztény vezetőket,
akik szerint a világi vezetők meg akarták rontani a gyerekeket.
El tud képzelni ötéves gyerekeket,
a kis kezük összekulcsolva az ölükben, miközben a tanáraik…
NÉPSZERŰ TÉVÉS PRÉDIKÁTOR
perverz felnőtt szexualitásról beszélnek nekik?
A homoszexualitás erkölcsi elferdülés, és csak helytelen lehet. És pont.
NÉPSZERŰ TÉVÉS PRÉDIKÁTOR
Az erről szóló bibliai passzusok mind egyértelműen elítélik.
A melegekről szóló fő üzenet az volt, hogy undorítóak.
Folyton azt sulykolták belénk, hogy a melegek nagyon rosszak.
Mocskosak, ijesztőek és rosszak.
Tizenhat évesen bújtam elő anyámnak,
aki teljesen magán kívül volt, hogy van egy potenciálisan meleg gyereke.
Elvitt egy Ricky Chelette nevű fickóhoz.
Nem akartam találkozni vele.
Kínosnak és furának éreztem,
és nem hittem, hogy működni fog a dolog.
MENNY VAGY POKOL?
LIVING HOPE AZ EXODUS PARTNERSZERVEZETE
Megtisztelő, hogy itt lehetek ma reggel.
ÜGYVEZETŐ IGAZGATÓ, LIVING HOPE
Bementünk, Ricky kifelé jövet megszólított.
„Te biztos Julie vagy.” Kezet fogtunk.
Először feltett pár bevezető kérdést, hogy oldja a feszültséget.
A kegyelemről és az igazságról szeretnék nektek beszélni.
És kiváltképp azért szeretnék ezekről beszélni,
mert olyan kulturális helyzetben vagyunk,
amelyben nehéz megtalálni ezeket, főleg az igazságot.
Volt nála egy csomó táblafilc.
Levezetett egy egész elméletet arról,
miért kezd el valaki a saját neméhez vonzódni.
Lerajzolta az egészet.
Egy anyukának és apukának kisgyereke születik,
aki mindenfélét csinál.
Eszerint lényegében egy fiú azért lesz meleg,
mert rossz a kapcsolata az apjával.
Rejtély övezi a vele azonos nemű szülőt,
és amikor kamaszodni kezd, ez szexualizálódik.
Mi van, ha nagyon jó a kapcsolatod az azonos nemű szülővel,
és mégis meleg vagy?
Szerinte itt jönnek képbe az ismeretlen tényezők.
A nemi erőszakról beszélt.
Mi van azokkal, akik nem éltek át nemi erőszakot?
Azt mondta, az emberek sokszor elfelejtik.
Nem volt okom kételkedni a szavában.
Nem ismertem más elméletet arról, hogyan lesz valaki meleg.
Tizenhat éves voltam,
fogalmam sem volt a téma tudományos hátteréről.
És logikusnak tűnt, amit levezetett. Hittem neki.
Tudom, merre tartunk. Jézus felé.
Szeretnétek velünk jönni,
amíg olyanná nem válunk, mint ő?
Remélem, ezt teszitek.
Ricky kicsit idősebb volt, bölcsebb, nagyon értett a gyerekek nyelvén.
Olyan volt, mintha lenne egy mentorom, akit érdekel, hogyan alakul az életem.
Akkor még mindig nem tudtam, hogy heteróvá tudok-e válni,
de úgy éreztem, ha részt veszek ebben, igazán elkötelezett hívővé válhatok.
Ez az út vezet ahhoz, hogy jó legyek. Szóval…
belevágtam.
Amikor rátaláltam Jézusra,
életemben először olyasvalakire leltem, aki igazán szeret engem.
Onnantól kezdve
Isten elültette a szívemben, hogy meg kell osztanom a történetemet.
ISTEN HOZTA A SZERETET FORRADALMA TEMPLOMBAN!
- Hogy vagytok? - Jól.
Remek. Izgatott vagyok, és megtisztelő, hogy Jeffrey eljött hozzánk.
Imádni fogjátok. Fantasztikus srác.
Gyere csak!
Szeretlek.
Üdvözölhetnénk az online közönséget is?
Próbálok nem sírni.
Hálás vagyok érted, Jeffrey.
Az égiek ajándéka vagy, Isten munkálkodása a lelkünkben.
Bármerre is jársz,
te jelképezed, hogy Isten hamarosan megújulást hoz a meleg közösségnek.
Hálás vagyok érted.
Szóval köszönöm, Atyám,
hogy ő az első gyümölcse annak, amit ezért a generációért teszel.
Szentlélek, kérlek, töltsd el őt buzgó hévvel,
hogy ékesszólón hirdethesse az igazat, ahogy csak a mi Urunk tudja.
Hallják meg a szavát, számolja fel a sztereotípiákat,
a téveszméket, és mutassa meg Jézust!
Ámen.
Ámen. Szeretlek, testvérem.
Amikor középiskolás voltam a 2000-es évek elején,
minden megváltozott az országban a homoszexualitás miatt.
A Will és Grace-t mindenki imádta.
Minden tinifilmben volt egy meleg legjobb barát.
És az én identitásom is a homoszexualitásra épült.
Az LMBTQ-közösség tagjainak ez alkotja az identitását.
Meleg vagyok. Leszbikus. Transznemű.
Miért uralkodik el rajtuk ez ennyire?
Mert a Gonosz el akarja hitetni velük, hogy ez az identitásuk.
Más csoport nem mond ilyeneket.
Sok iskola erőlteti ezt, mert azt akarják, hogy az emberek hormonokat szedjenek,
vagy műtéttel szabdalják fel a testüket.
Ezért nagyon kell vigyázni, melyik iskolába küldik a gyereküket.
- Igaz. - Így van.
Olyan hely kell, ahol nem buzdítják őket a testük felszabdalására.
Amikor hívő lettem, betartottam a szabályokat.
Ez így működik.
Elolvasod a Bibliát, és elhiszed, amit állít.
Aztán később arról szólt az egész,
hogy a vezetőink a kiválasztottak.
Jól kell teljesítenem, hogy bekerüljek közéjük.
Bizonyítanom kell, hogy elismerjenek
és elfogadjanak úgy, ahogy én szeretném.
A kezdetekkor beszédet mondtam
egy adománygyűjtő eseményen Laguna Hillsben.
Azért tartottam fontosnak meghívni Yvette-et…
Rengetegen voltak, ezért rettenetesen izgultam.
Hosszú ideig készültem erre, mert azt akartam, hogy tökéletes legyen.
Kristálytisztán össze tudja foglalni
a homoszexuálisok politikai céljait.
Szerettük volna felvenni videóra,
lehetővé téve az önök számára,
hogy a téma országos szóvivőivé válhassanak.
Ezért van itt Yvette.
Ez zajlik a politikai színtéren.
Különleges jogokat akarnak adni a homoszexuálisoknak.
Nem egyenlő jogokról van szó.
Különleges jogokról, így kivételezett kisebbséggé válnának.
Ez jelenleg akkora problémát jelent,
hogy semmiképp sem hagyhatjuk annyiban.
Síri csend volt, mindenki feszülten figyelt.
A végén kérdezhetett a közönség.
Bármit megkérdezhettek, és láthatták, hogy átfogó tudásom van a témáról.
Köszönöm, hogy eljöttek. Nem számítottam ennyi emberre.
Utána az első sorban ülő egyik nő megkérdezte,
hajlandó lennék-e Washingtonba költözni.
Felhívtak telefonon, és megkérdezték, bemennék-e interjúra
a Family Research Councilhoz.
A Family Research Council
az egyik legjelentősebb jobboldali keresztény szervezet az országban.
Óriási politikai hatalommal bírnak.
FAMILY RESEARCH COUNCIL PROMÓCIÓS VIDEÓ
Az FRC szakértői közismertek élvonalbeli elemzéseikről
és gyors reakcióikról az eseményekre.
Az önök érdekeit képviselik a család, a hit és a szabadság védelmében.
A vezetőségük kizárólag heteró, fehér férfiakból állt.
Olyan szóvivőt kerestek,
aki korábban meleg volt.
Azt mondták, tökéletes leszek, hiszen fiatal vagyok,
spanyol vezetéknevem van,
és nem nézek ki melegnek.
Ez a névjegykártyám.
Valószínűleg ez az egy maradt meg, amin politikai elemzőként szereplek.
Ezen az egyik sajtótájékoztatónk van.
Még csak nagyjából két hete voltam az FRC-nél, vagy annyi se.
Most kapcsoljuk a National Press Clubot.
A Family Research Council ma reggeli sajtótájékoztatójáról tudósítunk.
Szeretnénk elmondani, mit gondolnak a fő világvallások a homoszexualitásról.
A konzervatív keresztény lobbinak mindig szüksége van valamire,
amivel felhergelheti a választóit,
hogy hajlandók legyenek pénzt adni és szavazni.
Mi az, amivel igazán fel lehet hergelni az embereket?
A homoszexualitás.
Elkerülhetetlennek tűnt, hogy jogokat adjanak a melegeknek.
JOGOKAT A LESZBIKUSOKNAK!
Úgy tekintettünk erre, mint ami szétzúzza a család általunk ismert fogalmát.
És aláássa a keresztények jogait.
Az FRC munkatársaként küzdök az agresszív homoszexuális lobbi ellen,
amely lerombolná a házasságot,
engedélyezné nekik az örökbefogadást.
Egy gyermeknek anyára és apára van szüksége.
Hadd szóljak közbe!
Úgy érzem, mondanom kell valamit az ellenfelem szervezetéről.
Legyen szó a melegek családjairól, polgárjogokról,
munkavállalásról, lakhatásról,
a programjuk alapjában véve melegellenes.
Én személy szerint szakítottam a homoszexuális életmóddal,
amelyet hat évig követtem.
Tizenöt meleg férfi barátom halt meg AIDS-ben.
Csak arra szeretnék rámutatni,
hogy ez egy veszélyes, pusztító életmód, amellyel az emberek felhagyhatnak.
ELŐBÚJÁS HELYETT JÉZUS KÖVETŐJE
Nem akarom kidobni, emlékezni szeretnék ezekre.
Nem akarom elfelejteni. Ez is az életem része.
Ezt is én tettem.
NEM MELEG
De nehéz visszatekinteni.
Tizenhat évesen kerültem a Living Hope-hoz.
És huszonöt éves koromig nem léptem ki a Living Hope-ból.
Heti egyszer tanácsadásra jártam Rickyhez,
volt heti egy közös találkozónk, amit csoportnak hívtunk,
és általában vasárnaponként Rickyéknél ebédeltem.
Szóval a hét nagy részét Living Hope-os eseményeken töltöttem.
Az egész életem aköré szerveződött, hogy nem vagyok meleg.
A Living Hope-nak rengeteg fiatal tagja volt.
Biztos, hogy mindig voltunk egyszerre legalább ötvenen.
A szervezeten kívül nem léphettünk kapcsolatba.
Nem lehettünk ismerősök a Facebookon,
nem tudhattuk egymás vezetéknevét.
Azért nem oszthattunk meg magunkról személyes infókat,
mert attól féltek, hogy találkoznánk, és szexelnénk.
Csak felügyelet alatt beszélgethettünk.
Ricky azt mondta,
jelentős része olyan lesz, mint egy spirituális séta.
Olvassuk a Bibliát, imádkozunk,
felhagyunk a maszturbálással, ami súlyos vétség volt.
És lemondunk a pornóról is.
Anyám és Ricky úgy döntöttek,
többé nem softballozhatok, hogy ne legyek meleg.
Keresztény főiskolára kellett járnom, hogy ne legyek leszbikus.
Összefoglalva,
szerintük rengeteget kellett tennem azért, hogy heteróvá váljak.
2006 EXODUS ÉVES KONFERENCIA
Az Exodus International többek közt az éves konferenciánkról volt ismert,
ahol az emberek személyesen tájékozódhattak arról,
hogyan lehet leküzdeni a vonzódást a saját nemükhöz…
VOLT ALELNÖK, EXODUS
és találkozhattak másokkal, akik hasonlóan gondolkodtak.
Rengeteg workshopot szerveztünk
különböző témákban, többek közt a családi dinamikáról,
arról, hogyan éljék meg a férfiak szabadon a férfiasságukat,
hogyan leljék örömüket a nők saját nőiességükben.
LEHETSÉGES KIVÁLTÓ TÉNYEZŐK
…elsősorban Isten országát keressük.
Ott hibáznak, hogy a hátralévő életüket tartják szem előtt.
Azért szippanthatja be a leszbikusság,
mert meg akarja akadályozni, hogy a férfiak bántsák a jövőben.
Gyógyulásra van szüksége ahhoz, hogy újra nyisson a férfiak felé.
Tizenhét évesen vettem részt először Exodus konferencián.
Ricky minden évben elvitt egy csomó embert a Living Hope-ból.
Ott találkoztam először egy csomó nagyon jó fej emberrel,
akik ennek a folyamatnak szentelték magukat.
Meg kellett volna élnem a nőiességem.
Megtanítottak minket sminkelni,
a srácok pedig fociztak.
Azt mondták,
„a focitól nem lesz belőletek heteró,
de más módon kapcsolódhattok általa a fiúkkal.”
„A sminkelés új kapcsolódási pont a lányokhoz és a nőiességetekhez.”
Ezekkel átformálnak bennünk dolgokat, amitől megváltozik, hogy kihez vonzódunk.
Remélhetőleg kezdetek ráébredni a kiváltó okokra, amelyek befolyásolhatják
a szexualitásotok és az identitásotok.
Továbbra is bibliaórákra és kiscsoportos foglalkozásokra jártunk.
De közben hajnal kettőig beszélgettünk, nevettünk, viccelődtünk.
Tisztán emlékszem az éjszakákra, a vezetők már aludtak,
és végre előbújhatott a queer énünk,
és ez sok szempontból egyike volt a kevés biztonságos közegnek
az életünkben, és tudom, ez abszurdan hangzik,
hiszen egy Exodus konferencián történt.
De akkoriban ez jelentette számunkra, hogy tartozunk valahová.
Azok, akik a saját nemükhöz való vonzalommal küzdenek,
sokszor nagyon egyedül vannak.
Ez jó, mert mind hasonló cipőben járunk.
Mit vársz ettől a héttől?
Hogy erősebb leszek.
Többet tudok olyan témákról, amiket nem igazán értek,
és talán soha nem is fogok, de szeretném, ha bátrabban ki tudnék állni meg ilyenek.
Be van kapcsolva?
Az imacsapatot kérném a színpadra.
Gyertek!
Sokatokon nagy lehet a nyomás.
Úgy érezhetitek, mintha sötétségben élnétek.
De érzitek, hogy felétek nyúl egy kéz.
Szeretnétek, ha Isten keze megragadna, és kiemelne ebből,
hogy az általa teremtett csodákként ragyoghassatok.
Fivéreim és nővéreim, Jézus nevében, lépjetek előre,
foglaljátok el méltó helyeteket Krisztusban!
Lépjetek elő, és fogadjátok az imádságot! Lépjetek elő, és fogadjátok meg,
nem tértek vissza a sötétségbe!
Több előadó is volt a hét során,
híres exmeleg emberek.
Elmesélték a nagy megtérésüket Jézushoz.
Rájöttek, hogy Isten szereti őket, és nem muszáj melegnek lenniük.
Így adták elő.
Voltak igazán lenyűgöző történetek.
Emlékszem, azt éreztem, hogy olyan akarok lenni, mint ők.
Vagány és boldog ember akarok lenni, akit Isten szeret.
John és Anne Paulkot láthatták a Newsweek címlapján.
EXMELEG REKLÁMKAMPÁNY
Egykor homoszexuálisok, most házasok.
De vannak még hozzájuk hasonlóak?
13 évig voltam aktív a meleg közösségben.
Én hat évig, majd öt éven át küzdöttem, mielőtt valódi szabadságra leltem.
- Nekem 13 év volt. - Nekem négy. Mindketten hátrahagytuk.
Az egész keresztény egyház alapja a házasság,
családapának lenni, és gyerekeket nevelni.
Azzal a céllal csatlakoztam az Exodushoz,
hogy megházasodom és apa leszek.
Nem csak reméltem, hogy egyszer majd megvalósul.
Ez egy cél volt, amit bőszen hajszoltam.
Hogyan jöttetek össze?
- Először nem voltunk barátok, mert… - Nem.
Mindketten válságban voltunk a saját nemi identitásunkkal.
Aztán lassan összebarátkoztunk,
és a barátságból szerelem lett.
Elfogadtam Jézust a megváltómként,
és elolvastam, mit ír a Biblia.
Ekkor elkezdett megváltozni az életem.
Azt tanították, hogy először összebarátkozunk egy nővel,
biztonságban érezzük magunkat vele, és remélhetőleg
ebből kialakul a szexuális vonzalom.
Azt mondták, nem kell minden nőhöz vonzódnunk.
Elég csak egyhez.
Egyetlen egyhez. Ő lesz az, akibe majd beleszeretsz,
és akit feleségül fogsz venni.
Elég egy.
Hogyan szeded szét a végét?
Oké, egy másik késre lesz szükséged.
Túl nagy az a kés.
Próbáld egy kicsivel! Vágj bele egy kis V-t!
És így kijön. Oké?
Bocs, kicsim!
- Ez elég király. - Tudom.
Megtanítalak egy pár ilyen menő trükkre.
Szóval ezek voltunk mi.
A feleségem gyönyörű Talbots kosztümöket hordott,
sminkelte magát,
és nagyon elegáns volt.
Voltak gyerekeink, akik szerepeltek velünk a tévében.
Bizonyos értelemben már nem tartottam magam melegnek.
Melegnek lenni számomra azt jelentette, hogy szexelek,
melegbárokba járok, melegek között mozgok.
A viselkedés alapján határoztam meg.
A viselkedésed miatt lettél meleg, nem az érzéseid miatt.
De az érzéseim alapján továbbra is meleg voltam.
Tíz éve jól működő házasságban élek,
érzelmileg és szexuálisan is kielégítő a kapcsolatom a nejemmel,
két kisfiú apja vagyok, szóval valami megváltozott.
Ha azt mondtam volna,
hogy persze, kísértést érzek a homoszexualitásra,
az igaz lett volna.
De nem éreztem úgy, hogy őszinte lehetek,
mert nem csak saját magamat képviseltem,
hanem egy egész mozgalmat.
Ha bevallom, hogy még mindig kísértésbe esek,
mit gondoltak volna mások?
Úgy érezted, hogy hazudsz?
Hazudtam.
Most már ki tudom mondani, anélkül…
Persze szégyellem magam miatta.
Anyám zsarnoki közegben nőtt fel…
Rájöttem, hogy a képmutatással ártok az embereknek.
Mivel hazudtam, a közönségben ülő emberek,
azok, akik a homoszexualitással és az érzéseikkel küzdöttek,
azt érezhették,
hogy „nyilván baj van velem, mert nem vagyok olyan, mint ő.”
„Ő már nem esik kísértésbe.
Ha én kísértésbe esem, akkor velem valami nagyon nincs rendben.”
SZABADSÁGMENET
A történetem egy a sokból.
Szerettem volna, ha mások is megoszthatják a történetüket.
A Szabadságmenet lehetőséget teremt erre.
A mainstream médiában nem látni a miénkhez hasonló sztorikat.
Ezért kezdtem el a Szabadságmenetet, hogy képviselve legyenek.
HALLD A SZABADSÁG HANGJÁT!
Még csak hat hónapja hoztam létre.
Azt írja, 3924-en követik,
ez ezerrel több, mint vártam.
Rengetegen vannak.
GYŐZEDELMESKEDŐK
Halló?
Szia, Jeffrey!
Szembejöttél a Facebookon.
Elkezdtem követni az oldalaidat, mert reményt adott a történeted.
És remélem, az én fiammal is ez lesz.
Van kedve kicsit bővebben mesélni a helyzetükről?
Szóval van egy 20 éves fiunk.
Bejelentette, hogy transznemű lány.
Ránéztem, és azt mondtam,
„te fiú vagy”.
És már hat hónapja elment.
Rettentő nehéz. Nagyon hiányzik nekünk.
Azt hiszi, hogy elutasítom, mert nem nevezem a lányomnak.
Hogyan egyezhetnék bele, ha meggyőződésem szerint ez hazugság?
Szerintem a fia tudja, hogy szereti őt.
- Azt akarja… - Igen, tudja.
Hogy ön úgy szeresse őt, ahogy ő kéri.
- Pontosan! - És néha…
Ha valaki…
Ha egy gyerek kiszalad az útra,
a szülei nem fogják hagyni, hogy elüsse egy teherautó.
Lehet, hogy meg kell ragadniuk, és szó szerint lerángatni az útról.
Ön épp ezt próbálja tenni.
Köszönöm a megerősítést, hálás vagyok érte.
Egy makacs erő rá akarja venni, hogy nevezze nőnek a fiát, pedig nem az.
Azt akarja, hogy fejet hajtson, és ha igent mond, egyet kell értenie vele.
- Ne tegye! - Pontosan ilyen érzés.
Hiszek abban,
hogy most meg kell őriznie a hitét.
Rendben.
RÉSZLET: JOBBAN SZERETNI ELSŐ FEJEZET
Az elmúlt évben egy könyvön dolgoztam.
Próbálom megérteni, hogy min mentem keresztül,
és leírni mindent, ami történt.
Amikor a Living Hope tagja voltam, hetente találkoztunk Ricky irodájában,
hogy beszéljünk a mély, intenzív,
szexuális és érzelmi teherről, amit cipelek,
egy privát tanácsadás keretében.
A LIVING HOPE KÖZPONTJA
Szinte olyan volt, mint egy szokásos terápia.
Leültél, elmesélted, milyen heted volt,
aztán egyre mélyebbre mentetek, és megbeszéltétek, mi bánt valójában.
De ez közelebb állt a gyónáshoz.
Úgy éreztem, mindent el kell mondanom.
Minden szexuális vonzalmat, érzést vagy fellángolást.
Úgy éreztem, be kell számolnom róla, ha van egy leszbikus főnököm,
vagy bejött egy leszbikus vendég az étterembe, ahol dolgoztam.
Mondjuk, hogy szexuális viszonyba keveredtem valakivel.
Mindenképp be kellett volna vallanom,
részletesen leírva a körülményeket, mikor kezdtünk beszélni, mikor chateltünk,
mikor szántuk rá magunkat, mikor találkoztunk,
miért nem szakítottam meg a kapcsolatot, mi történt velem, ami belesodort ebbe.
Ha valami miatt azt éreztem, nem tudok megfelelni az elvárásoknak,
muszáj volt bevallanom, és dolgozni rajta.
A régi naplóbejegyzéseim tele vannak ilyesmivel:
„Bocsáss meg, Istenem, hogy ennyire gyarló a testem!”
Az volt az egyetlen reményem, hogy Isten megment önmagamtól.
Tinédzser voltam, mégpedig nagyon szófogadó tinédzser.
De úgy éreztem, nagyon rossz vagyok.
2009 EXODUS ÉVES KONFERENCIA
Nagy megtiszteltetés számomra, hogy bemutathatom következő előadónkat.
Pszichológus.
Igazi szabadgondolkodó a mentális egészség területén.
Lázadó.
Mert a kollégái úgy vélik, nem szabadna segíteni azokon,
akik többé nem akarnak a saját nemükhöz vonzódni.
Őt nem érdekli, mit mondanak.
A nemkívánatos homoszexuális vágy kezelésével foglalkozik már harminc éve.
Amikor évekkel ezelőtt elkezdtem ezt…
KLINIKAI PSZICHOLÓGUS
a homoszexuális problémával küzdő férfiak
lassan ráébredtek, hogy a homoszexualitás képe
valójában csak védekezés a belső kiüresedettségük ellen.
Téves feltételezés,
hogy az exmelegmozgalom szigorúan vallási dolog volt,
de az Exodus létrejöttével párhuzamosan
volt egy csapat pszichológus és terapeuta,
akik abból éltek, hogy megpróbálták kigyógyítani a melegeket.
Szörnyű álpszichológia volt az egész.
A módszereiknek nem volt tudományos alapja.
De az Exodus szeretett volna szert tenni valamiféle tekintélyre.
Nem csak mi hiszünk ebben.
Valódi terapeuták és pszichiáterek is tudják,
hogy igaz, amit mondunk.
Dr. Joseph Nicolosi tagja egy 500 terapeutából álló szervezetnek,
amely heteró életmódra vágyó melegekkel foglalkozik.
Kölcsönösen szükségünk volt egymásra, mert mi hitelesnek akartunk tűnni,
a terapeuták pedig klienseket akartak szerezni.
A hálózatunkban mindenhol megjelentek a könyveik,
a tanításaik, a terápiás megközelítésük.
Ez szörnyen hangzik,
de ez egy kölcsönösen előnyös üzleti megállapodás volt.
VIDEOFELVÉTEL EGY REPARATÍV TERÁPIÁS ÜLÉSRŐL
Visszafogod magad. Beszélj! Tudni akarom, mit érzel.
Csak azon gondolkodom, hogy ez az ember nincs rendben.
- Te magad? - Igen, én.
Nem vagy rendben? Úgy érzed, baj van veled?
Milyen érzés itt ülni előttem, miközben úgy érzed, baj van veled?
Téged nézlek. Milyen érzés ezt megélni, miközben nézlek?
Fájdalmas?
Nagyon szomorú?
Nagyon szomorú azt érezni, hogy baj van veled.
Érzed, hogy én így is elfogadlak?
Milyen érzés?
Jó érzés.
Ez jó érzés.
De most bárcsak ne lennék itt!
Úgy értem itt, a fejemben.
Persze.
Úgy érzem…
Rossz embernek érzem magam.
Úgy érzem…
Ez a férfi azért kezdett terápiába járni,
mert viszonya volt férfiakkal, miközben házas volt.
Azóta nagyon jól megvannak.
Már egy éve nem volt ilyen kicsapongása,
és azt mondja, nem is vágyik homoszexuális együttlétre.
Istenem, dicsőséged fényében látjuk
elkövetett bűneinket és az igazságot, amit megtagadtunk.
Szabadíts meg a bűneinktől, irgalmazz nekünk,
és táplálj a kegyelmeddel,
hogy követhessünk téged, és az evangélium szerint élhessünk.
Ámen.
Megkaptátok a megbocsátást, irgalmat és békét Istentől.
Most pedig osszuk meg ezt a békét egymással!
Jó reggelt!
Tizenhét éves koromtól kezdve
Ricky azt mondogatta, hogy én leszek a következő nagy durranás.
Nagyon reménykedett benne, hogy átveszem a stafétát.
Szóval már nagyon fiatalon elkezdtek a mozgalom mintapéldányaként kezelni.
Konkrét vízióik voltak rólam.
„Tízezer ember ül egy stadionban,
és te csak hirdeted nekik az evangéliumot, és a remény és gyógyulás üzenetét.”
Nagy szerepet játszott abban, hogy a szervezetek aktív tagja voltam,
hogy úgy tekintettek rám, mint a következő nagy vezetőre.
Fogadjátok hatalmas szeretettel Julie Rodgers barátomat!
2011 EXODUS ÉVES KONFERENCIA
Egy nap hazaérve elmondtam anyámnak, hogy leszbikus vagyok,
és nem titkolom tovább.
Persze totál kiborult.
És valahogy felvette a kapcsolatot Ricky Chelette-tel a Living Hope-tól.
Éljen a Living Hope!
Az én csapatom! Ricky igazából…
Ricky mondta az Exodus vezetőségének, hogy jó előadó lennék,
és nagyjából nyolc-tíz konferencián képviseltem őket.
Szóval végzős gimisként úgy döntöttem,
hogy az Úrnak szentelem az életem, és teljes szívemmel követem.
Az egyetem alatt történt velem egy nagyon rossz dolog.
Nemi erőszak is része volt.
És egyedül a Living Hope tagjainak beszéltem róla.
Nem igazán tudtak mit kezdeni vele.
És nem sokkal ezután, egy éven belül,
Ricky megkért, hogy szőjem bele a tanúságtételembe.
Én nem akartam megosztani ezt.
Mentem valahova Rickyvel, és előre elmondtam a tanúságtételem.
Ezt a részt ki akartam hagyni. Nem tűnt helyesnek.
Nem esett volna jól. Ez az enyém, és még fel kell dolgoznom.
Aznap este hazafelé, mint mindig, elmondta a javaslatait,
és azt mondta: „Nagyon szép volt, ahogy megosztottad a tanúságtételed,
de kár, hogy kihagytad az erőszakolásról szóló részt.”
Azt válaszoltam…
„Nem akartam beszélni róla.”
Mire azt mondta: „Szerintem anélkül kevésbé hatásos a tanúságtételed.”
És végül kihasznált engem,
szexuálisan, aznap este,
lényegében megerőszakolt, amikor visszamentünk a lakásába.
Végül elmeséltem a történetet, de emlékszem, hogy rettentő dühös voltam,
hogy ezek a nagyon személyes dolgok, amik megtörténtek velem,
úgy lettek felhasználva és összefércelve, hogy alátámasszanak egy narratívát.
A férfiak rosszak, és gyűlölöm őket.
És a bántalmazás miatt fordultam a nők felé.
Hagytad, hogy ez történjen?
Hinni akartam, hogy bízhatok a férfiakban, és ez történik?
Elég volt ebből!
Visszatekintve azt kívánom, bár ne használtak volna így ki,
kirakatbábuként, ennyire fiatalon,
amikor érzelmileg nagyon sebezhető voltam.
SZABADSÁGMENET ORSZÁGOS TALÁLKOZÓ WASHINGTON, DC.
Istenem, kik jöttek meg!
A három kedvencem.
Hogy vagy, pajtás?
Istenem, mi tartott ilyen sokáig?
Szia, drága!
Ez gyülekezet.
Ez igazi eklézsia, igazi gyülekezet.
A tegnapi cikk hatalmasat szólt.
Az ország minden szegletében rákattintanak.
- Csodálatos! - Igen.
- Híre megy a dolognak. - Ámen.
Terjed, mint a futótűz.
Igen, imádom!
Kezdjük az istentiszteletet!
Mindjárt kezdődik!
Csendet kérek mindenkitől!
Amikor 2017-ben itt voltam, eszembe jutott,
hogy klassz lenne egy felvonulás azoknak, akik felhagytak az LMBTQ-életmóddal.
A Szabadságmenet a ti történeteitekről szól.
Nem csak az enyémről. A ti történeteitek ünnepe.
Az Úr azt súgja nekem, „légy engedelmes, és tedd meg, amit kérek!”
Ha egyszer engedelmeskedsz az Úrnak, egyre több mindent fog rád bízni,
és egyre tovább fejlődsz majd.
És sokszor az apróságokról van szó, amikor otthon figyel minket.
Megteszed neki az apróságot, amit kér? Nem csak a látványos dolgokat?
Aki szereti Istent, engedelmeskedik neki, minden áldott nap.
Szeretném, ha értenék, mi történik.
Ez az egység hangja.
Ez egy harcos hangja, ami komoly dolog.
Harcos vagyok…
Megjövendölted a Szabadságmenetet. A tiéd, Atyám.
Most pedig csatasorba állítod a harcosaidat.
Hozd el a megújulást
Ennek a nemzetnek
Az oroszlán
Júda oroszlánja
Bőg az oroszlán
Értem bőg
Az oroszlán
Júda oroszlánja
Bőg az oroszlán…
Felolvasok egy részletet egy csoportgyűlésről a Living Hope-nál.
Hány éves voltál ekkor?
Tizenhét évesen kezdtem,
és ez ment nagyjából a főiskola végéig.
„Először egy templom előtti járdán ülve égettem meg magam a gyűlésünk után.
Ahogy a cigarettám leégett, nem gondolkodtam sokat.
A parázsló végét a bal vállamhoz nyomtam, és hallgattam, ahogy sistereg a bőröm.
Nem sokkal ezután egyedül ültem a szobámban,
elveszve a félelem, gyötrelem és önutálat örvényében.
Eszembe jutott a cigaretta, és ahogy egy pillanatra
lekapcsolódtam a valóságról, miközben kiégette a bőröm.
Miután átkutattam a szobát felhevíthető fémtárgyak után,
egy 25 centest választottam.
Megfogtam egy csipesszel, és az öngyújtó lángjába tartottam.
Felgyorsult a pulzusom, miközben felhevült.
Nagy levegő, megfeszítettem a karom, és addig nyomtam a húsomba,
amíg felsértette a bőröm, és eltompult a fájdalom.
Azon a délutánon legalább hússzor megismételtem ezt,
pár centiméter széles, egyenes vonalakat égetve a vállamba.
Hetekig Neosporinnal kezeltem a sebeket minden reggel és este.
Azokban a pillanatokban biztonságban voltunk a testemmel.
Feltűrtem a ruhám ujját, felfedtem a sebeimet,
és gyengédséget és együttérzést kaptam.
A következő években, amikor a kín elviselhetetlenné vált,
visszatértem ehhez:
vonalakat égettem a vállamba, és a sebek ápolásával nyugtattam magam.
A depressziót befelé forduló dühként írják le.
Talán ezt csináltam akkoriban a kollégiumi szobámban.
Dühös voltam, hogy olyan testben élek,
amely nem hajlandó a megfelelő testté válni:
heteró testté, nőies testté, egy jó keresztény testévé,
ezért lángra lobbantottam.”
- Szeretlek, bébi. - Szeretlek.
Sajnálom.
Igen, elég durva.
Igen, az.
Az évek során
egyre nehezebb volt kordában tartani a homoszexualitásomat.
Elsősorban pornóval próbálkoztam,
amire a feleségem rájött, és nagyon felzaklatta.
Megértem, hogy miért bántotta.
Fenyegető volt. Engedetlen tett volt.
Azt jelenthette, hogy visszatér a régi énem.
Emlékszem, egy nap azt mondta:
„Miért nem tudsz engedelmeskedni?
Miért nem tudsz Istennek tetsző döntést hozni?”
Emlékszem, hogy azt válaszoltam:
„Nem tudom.”
Nem tudom, miért nem múlt el.
Nem tudom, hogy szabaduljak meg tőle.
Egyre rosszabb. Minél idősebb vagyok, egyre rosszabb lesz.
Olyan emberek vettek körül, akik szeretnek,
a feleségem és a fiaim, mégis egyedül éreztem magam.
Én…
sóvárogtam egy férfi szerelméért, és hogy férfit szerethessek.
És eljutottam arra a pontra,
hogy az emögött meghúzódó okok már nem számítottak.
Hogy bibliai értelemben helyes vagy helytelen ez, már nem számított.
Úgy éreztem, ha nem vághatok bele, hogy kiderítsem, ki vagyok valójában,
véget vetek az életemnek. Öngyilkos leszek.
Washingtonban voltam megbeszélések miatt,
és inni kezdtem.
Berúgtam, és elmentem egy melegbárba.
Valaki odajött hozzám, és felismert.
Mit is gondoltam?
Odahívtak egy melegjogi aktivistát. A bár előtt várt.
Lefotózott, miközben a kezemmel az arcomat takarva elfutottam.
Hétfő reggel volt.
Bementem az irodámba, és tudtam, hogy John ott vár.
Barátok voltunk.
Szóval bejött az irodámba,
és azt hittem, csak megbeszéljük, kivel mi van.
Remegett. A székemen ül. Alig nézett rám.
Tudtam, hogy azonnal ki fog derülni, szóval hazudtam.
„Nem tudtam, hogy melegbár, csak a mosdót kerestem.”
Akinek volt egy kis esze, rögtön tudta, hogy kamuzok.
Tudta, hogy durvább volt a helyzet, mint ahogy leírta.
Nagyon sajnáltam szegényt.
Előrehajolt a székben, egy csésze kávéval a kezében,
ezt sosem felejtem el, és azt mondta:
„Remélem, nem ártottam a mozgalomnak.”
Ezt ismételgette. „Remélem, nem ártottam a mozgalomnak.”
Én teljesen…
meg voltam döbbenve.
És öt percen belül csörögni kezdett a telefon.
Johnról mindenki azt gondolta, hogy kivételes figura.
Sikeres volt. Csodásan beszélt. Nagyszerű volt a tanúságtétele.
És mint bármilyen kiváló, karizmatikus vezetőnél,
aki nem tud felérni a közönsége eszméihez,
amikor lebukott a melegbárból menekülve,
az mindenkit teljesen ledöbbentett.
A KERESZTÉNY CSOPORT KIRÚGJA EGYKOR MELEG ELNÖKÉT
PAULKOT ELTÁVOLÍTOTTÁK A POZÍCIÓJÁBÓL
AZ EXMELEGEK VALLÁSI KÖZÖSSÉGE MENESZTI AZ ELNÖKÉT
A feleségemnél betelt a pohár.
Beadta a válókeresetet.
Elvált tőlem.
Egy percig sem voltam őszinte életemben.
Hazugságot hazugság követett.
Jelentős esemény volt, hogy John kilépett a mozgalomból,
hiszen hatalmas hatást gyakorolt az egészre.
De ami az Exodus működését illeti, zavartalanul folytatódott.
Randy Thomas vagyok, az Exodus ügyvezető alelnöke.
Közel 200 tagszervezetünk van Kanadában és az Egyesült Államokban.
Az Exodus 2003-tól kezdve egyre inkább a politika felé fordult.
Elkezdtünk Washingtonba utazni eseményekre és találkozókra
jobboldali vallási vezetőkkel és befolyásos politikai szereplőkkel.
GEORGE W. BUSH FŐTANÁCSADÓJA
Nehezen tudták közel hozni az emberekhez az ügyeiket.
Mi ott voltunk, hogy segítsünk ezen.
KORÁBBI HÁZELNÖK
Ők nem mondhatták azt,
hogy egészségesebb nézeteket vallanak az LMBTQ-közösségnél,
de mi igen.
Minden erőnkkel azon voltunk,
hogy minél többet tegyünk Bush elnöksége alatt,
amíg a republikánusok irányították a kongresszus mindkét házát,
az LMBTQ-jogok ellehetetlenítéséért,
lehetőleg örökre.
Egy férfi és nő házassága az ideális felállás,
és az elnök feladata az alapelveket az ideális irányába mozdítani.
HURRÁ!
Éjfél után
több ezren ünnepelték azt, ami eddig csak álom volt Massachusettsben.
Az Exodus számára a legfontosabb politikai ügy, amibe beleálltunk,
a házasságról szóló vita volt.
Ez rettentő fontos volt nekünk,
mert mi az élet egy idealizált változatát népszerűsítettük.
A melegházasság egzisztenciális fenyegetésnek tűnt
a szervezetünk tagjai számára kitűzött idealizált célokra nézve.
Látták, hogy a közvélemény szerint egészséges és jó
egybekelni azzal, akihez igazán vonzódsz és akit szeretsz.
Harcolnunk kellett ezzel az üzenettel.
Tudjátok, miért küzdök ennyire a házasság kérdésében?
2008 EXODUS ÉVES KONFERENCIA
Mert a házasság magasabb rendű annál, mint aminek gondoljuk,
és Isten képmását tükrözi.
Az azonos nemű párok törvényesen házasodhatnak Kaliforniában,
de nem lesz több szertartás, ha elfogadják a 8-as javaslatot,
módosítva Kalifornia alkotmányát,
amely így a házasságot kizárólag csak férfi és nő között ismerné el.
IGEN A 8-ASRA
2008 nyarán kezdtem az Exodusnak dolgozni,
szóval pont a választások előtt.
Azonnal ráállítottak a 8-as javaslat kampányára.
Meghívtak egy eseményre,
amit felvettek kamerákkal,
hogy az emberek egész Kaliforniában
templomokból nézve követhessék.
Nem akarok alpári lenni, de a férfi és női szervek
illeszkednek egymáshoz, egy szervvé egyesülve
azért…
azért, hogy gyermekeket nemzzenek.
Ha szexuális irányultság
vagy szexuális vonzalom alapján házasodhatnának az emberek,
akkor a pedofilok elvehetnének 6-7-8 éves gyerekeket.
Anyák és fiaik, testvérek, mindenféle kombinációt engedélyezni kéne.
Az üzenetünk kulcsfontosságú része volt a „csúszós lejtő” érvelés.
Oké, most engedélyeznétek két nőnek vagy két férfinak,
de hová fog ez fajulni?
Az emberek félelmeire építettünk.
Mi az, amivel végképp rájuk ijeszthetnék, ha bizonytalanok a kérdésben?
És sokan ingadoztak,
vegyes érzéseik voltak egyik vagy másik oldallal kapcsolatban.
„Mit számít, hogyan hat ez majd rám?”
„Majd én megmondom, hogyan.”
IMAGYŰLÉS A 8-AS JAVASLATÉRT
Az egyházak hangsúlyozták, hogy „erre szavazzatok igennel”.
Meggyőződésem, hogy ez döntötte el a 8-as javaslat sorsát,
ezért fogadták el.
Isten jósága bűnbánatra késztet minket.
Isten jósága…
Rengeteg gyülekezet gyűlt össze.
Azelőtt még soha nem láttam ilyet,
a 8-as javaslat előtt.
Amikor elfogadták a 8-as javaslatot, nem voltam Obama támogatója.
Nem örültem, hogy Obama győzött.
De elfogadták a 8-ast!
A közösségi oldalakon előadtam, hogy nagy az öröm.
Ezrek tüntettek Kaliforniában,
tiltakozva a 8-as javaslat elfogadása ellen.
Tömeges tiltakozás követte a 8-as javaslat elfogadását,
amely tiltja az azonos neműek házasságát.
Sosem éreztem még ennyire, hogy nem vesznek emberszámba.
- Sírsz. - Igen.
Szégyellem magam az állam miatt.
De sosem felejtem el, amikor aznap este néztem a híreket.
Látva a közösségemet.
Még nem jöttem rá, de a szívem mélyén tudtam.
Néztem, ahogy a közösségem utcára vonul…
és gyászolja a 8-as javaslat elfogadását.
A tévére néztem,
és belül egy hang azt súgta, „hogy teheted ezt a társaiddal?”
Láttam, ahogy sírnak.
És tudtam, hogy szertefoszlottak az álmaik.
Ezután nem tudtam ugyanúgy beszélni.
MIND MEGÉRDEMELJÜK, HOGY SZABADON HÁZASODHASSUNK
A 8-as javaslat után kóros szorongás lett úrrá rajtam,
pánikrohamokat kaptam.
Egy Exodus konferenciára tartottunk autóval,
úgy két órája lehettünk úton,
amikor pánikrohamot kaptam.
Mindig, amikor az Exodushoz kapcsolódó dolgot csináltam,
vagy exmeleg dolgokat,
pánikrohamaim voltak.
Még mindig nem értettem.
Nem tudtam, miért.
ARGOSY EGYETEM, PSZICHOLÓGIAI KAR
Találkoztam egy terapeutával, aki azt mondta:
„Egyértelmű, hogy trauma ért.
Poszttraumás stressz-zavarra emlékeztető tüneteket produkálsz.”
És igazából csak ekkor kezdett el leesni, hogy valami nincs rendben.
Szóval nem is volt tudatos.
Először fizikailag jelentkezett,
a testem nem akarta, hogy folytassam ezt.
Ami az exmelegmozgalmat illeti,
ez a közösséghez való tartozásról szól.
Tartozni akarunk valahová,
bajtársakra vágyunk.
Olyanokra, akik ugyanazzal küzdenek, mint én.
Tehát betartod a csoport szabályait.
Még ha közben szégyent is érzel,
csekély áldozatnak tűnik azért cserébe, amit kapsz.
Főleg ezen a témán dolgoztunk.
Igen.
Megérteni a szégyent.
A szégyen egy velünk született érzés, amely azt súgja, „vétkes vagyok”.
- Igen. - „Rossz vagyok.”
Azt hiszem, ezzel folyamatosan küzdünk mindnyájan.
Most már úgy éled az életed, hogy nem mások mondják meg, mit tegyél,
nem mások mondják meg, ki vagy.
Annyira más.
Kilenc évet töltöttem ebben a szobában,
és rengeteget változtam ezalatt.
Teljesen más vagyok, mint voltam.
Lassan a helyükre kerülnek a kirakós darabjai.
A saját nememhez való vonzódásom is.
Sosem múlt el.
Akkor tényleg megváltoztam?
Azelőtt kizárólag a tettek alapján határoztam meg a változást.
Aztán belegondolok, hogy tényleg elmúlt?
Nem! Csak változtattam azon,
milyen kapcsolatom volt az emberekkel.
És kerültem bizonyos dolgokat.
De tényleg megváltoztam?
Lépnem kell.
Biszexuálisként határoznám meg magam.
Szeretem a férjemet.
Régóta házasok vagyunk.
Rájöttem, hogy rendben, akkor én képes vagyok mindkettőre.
Mindkét nemhez vonzódom.
- Tessék! - Igazából ez még jól is jön nekem.
Csalsz, mert anyák napja van.
Igen.
Ez annyira csodás!
Tudom! Olyan szép!
Nagyon gyönyörű lesz.
Együtt, párként kisétáltok,
és ha szeretnétek hagyományos képeket csinálni az oltárnál,
akkor megvárjuk, amíg a vendégek távoznak.
És ha már zajlik az állófogadás, visszajöttök.
Istenem!
Lefotóznál minket? Nagyon izgatottak vagyunk.
- Melyik irányból? - Legyen mindkettő!
Amikor még a Living Hope tagja voltam,
súlyosan depressziós voltam,
de nem tudtam, mitől vagyok besokallva, miért vagyok szomorú.
Mindig is szörnyetegnek éreztem magam. „Mi baj van velem?
Nem vagyok normális, hogy megégetem és bántom a saját testem.”
Ilyeneket gondoltam, mert nem ismertem fel,
hogy az engem körülvevő rendszer és közeg miatt gyűlöltem magam.
Továbbra is hittem benne, hogy Isten segít romlatlan és tiszta életet élni.
Beszéltem az Exodus konferenciáin, írtam a blogjukra,
és a mozgalom egyik vezetőjének tartottak.
A VALÓDI AMERIKA LISA LING MŰSORA
A melegjogi mozgalom mérföldkőhöz érkezett,
és eközben az exmelegmozgalmat elhagyók,
az úgynevezett „ex-exmelegek” hangja egyre erősödik.
Nincsenek exmelegek! Egy szavukat se higgyétek!
Michael Bussee segít megtalálni a hangjukat.
Évtizedekkel az Exodus alapítása után új hivatásra lelt.
Pár éve nyugdíjba vonultam, és most főleg
a reparatív terápia túlélőivel foglalkozom.
Van pár online csoportom a Facebookon.
Az elmúlt évtizedekben nyíltan beszéltem arról volt vezetőként,
mekkora kárt tesznek az ehhez hasonló programok,
és támogattam a témában felszólaló túlélőket.
Ha valaki kilépett, többé nem hallottunk róla.
Magunk közt úgy beszéltünk róluk,
hogy átálltak a sötét oldalra, behódoltak a testiségnek.
Ilyen eszement dolgokat mondtunk, hogy nekik annyi, halottak számunkra.
Az Exodus mindig igyekezett elhatárolódni a túlélők történeteitől.
Kívülállónak bélyegezték őket.
„Persze, minden szervezetben akadnak, akik kárt szenvednek,
de a többségre nem ez jellemző.”
De a sajtó felkapta azoknak a történeteit, akiknek ártottak az exmeleg programok.
Az Exodusnak így nehezebb volt ignorálnia őket.
Egyszer írtam egy blogbejegyzést, amit az Exodus oldalára szántunk.
A végén megszólítottam az exmeleg túlélőket, és azt írtam,
„nagyon sajnálom, hogy keresztülmentetek ezen,
és nem hallottátok meg, hogy Isten most is szeret titeket,
így, ahogy vagytok, és remélem, egyszer hallhatom a történeteiteket.”
Michael Bussee megkeresett,
és azt mondta, „hallani akartad a túlélők történetét.
Létrehozhatok egy Facebook-csoportot, ahol tudunk beszélgetni.”
Igent mondtam, hisz komolyan gondoltam.
Hetvenöten vállalták, hogy részt vesznek.
Sokan nagyon kedvesek voltak nekem,
pedig én az Exodushoz kapcsolódtam.
De mégis őszintén vállalták,
hogy az exmeleg tanítások tönkretették az életüket.
Végül az történt,
hogy Lisa Ling megkereste az Exodust és Michael Busseet.
„Hallottam a csoportjukról.
Benne lennének egy tévészereplésben?”
Akkoriban az Exodus elnöke voltam,
és fontosnak tartottam, hogy meghallgassam a történeteiket.
Összeszedtek egy csapatot,
VOLT ELNÖK, EXODUS
volt, akit közvetlenül ismertem, de a többséget nem.
Egy templom alagsorában találkoztunk.
Ez volt a legdurvább
csoportterápiás alkalom, amin valaha részt vettem.
Minden túlélő más szintről jön.
Vannak, akik most léptek ki. Vannak, akik már tizenkét éve túlélők.
Arra várva, hogy a szemetekbe mondhassák: „Ti tehettek róla.
Korábban is láthattátok a sebeinket,
de nem tettetek semmit.”
Ironikus, hogy úgy érzem, azért vesztettem el a lelkem,
mert próbáltam helyesen cselekedni.
Nem azért, mert helytelenül cselekedtem.
Elveszett a lelkem, mert helyesen cselekedtem.
És vannak fiatalok,
akik megölik magukat amiatt,
amit folyamatosan sulykolnak beléjük,
hogy nem elég jók, és nem gyönyörűek úgy, ahogy vannak.
Szerintem ez nincs rendben, és nem hallgathatok tovább.
Teljesen letaglózott, és akkor fordult elő velem először,
hogy jobban tudtam azonosulni a történetüket megosztó túlélőkkel,
mint bárkivel az Exodusból.
A mély fájdalomról szóló történeteik
rettenetesen megráztak.
Sok szempontból olyan volt, mintha az én történetemet mesélnék.
Úgy éreztem, mintha rossz oldalon ülnék.
Azt éreztem,
hogy ezt nem tudom tovább csinálni.
Annyira mérgező, hogy nem akarok a része lenni.
Amikor leadták Lisa Ling műsorát,
már tudtam, hogy az Exodus halálos és pusztító.
A túlélők egyenesen a szemünkbe néztek.
Többé nem tudtuk kimagyarázni. Nem tudtuk letagadni.
Az Exodus nem hirdethette tovább
a változás eszméjét,
mert ez hazugság volt.
2013 EXODUS ÉVES KONFERENCIA
Az Exodust 1976-ban alapítottuk, hogy együtt létrehozzunk egy közösséget.
De ártottunk embereknek.
És ezen okokból kifolyólag,
az Exodus International, a legrégebbi és legnagyobb,
hittel és homoszexualitással foglalkozó keresztény közösség megszűnik
több mint három évtizednyi szolgálat után.
Amint az Exodus megszűnt,
elkezdtem felépíteni az életemet távol a Living Hope-tól.
Fájt a közösség elvesztése,
de ki kellett lépnem, hogy jobban legyek.
Rájöttem, hogy azért voltam szeretetéhes és egészségtelen,
mert egyetlen ember sem volt az életemben,
aki valaha is azt mondta volna: „Rendben vagy így, ahogy vagy.
Szeretünk. Isten szeret. Semmin se kell változtatnod.”
Azzal, hogy eltávolodtam a Living Hope-tól és az exmeleg tanításoktól,
és beismertem, hogy meleg vagyok,
és hogy ez valójában jó dolog,
életemben először derűsnek és boldognak éreztem magam,
éreztem, hogy Isten szeret, és hogy minden rendben van és jól vagyok.
Beszéltünk arról, hogy mennyi fájdalmat és traumát éltünk át
keresztény közösségekben.
Ugyanakkor a hit elképesztően sokat segít a gyógyulásban.
Amikor Jézussal kommunikálok,
és látom, ki volt ő és hogyan élt,
arra gondolok, hogy lenyűgöző.
Ezért nagyon fontos volt számomra,
hogy különválasszam Jézust a keresztényektől, akik bántottak.
Múlt pénteken
részt vettem a Matthew Shepard tiszteletére tartott misén.
És sosem láttam,
soha életemben nem láttam még ennyi queer embert templomban.
Ezek az emberek, akik rengeteg szégyent cipelnek,
rengeteg megaláztatás és fizikai bántalmazás érte őket,
és mindenféle ilyesmi, most eljöttek a templomba,
valószínűleg évtizedek óta először,
hogy egyenesen hozzájuk szóljanak.
„Téged, aki meleg, biszexuális vagy transznemű vagy,
szívesen látunk itt és örülünk neked,
tiszteljük az életed, és itt biztonságban vagy.”
Ebben a kegyelemben részesülni,
hogy van egy hely, ahol áldást mondanak ránk,
a legnagyobb gyógyító erő, amit kaphatunk.
Miután megszűnt az Exodus,
a szervezet által folytatott tevékenység nem ért véget.
A hasonló keresztény közösségek, köztük Ricky és a Living Hope
folytatták a munkát.
A LIVING HOPE SZERVEZETEI 2021
Olyanokkal foglalkozom,
többnyire, akik a homoszexualitásukkal küzdenek.
És azzal töltöm a napjaimat,
hogy sérült szexualitású emberekkel beszélgetek arról,
hogy Krisztus meg tud szabadítani.
Úgy tűnik, a konverziós terápia továbbra is virágkorát éli,
olyan keresztény közösségekben, ahonnan én is jövök.
A szexuális irányultság megváltoztatását célzó,
vitatott módszert alkalmazó csoportot
kirúgták ma egy San Diegó-i konferenciáról.
Amikor megszüntettük az Exodust,
a régi vezetők nagy része úgy döntött, máshol folytatja,
és minél több embert magával visz.
Így született meg a Restored Hope Network.
Mesélj a Restored Hope Networkről!
A Restored Hope Network egy hálózat azoknak,
ÜGYVEZETŐ IGAZGATÓ, RESTORED HOPE NETWORK
akik felhagytak a homoszexualitással, akárcsak én,
és segíteni akarnak ebben másoknak is.
Pontosan ezért csinálom.
Szeretném, ha mindenki tudná, hogy van remény.
Apámmal feszült volt a kapcsolatunk.
Nem a szeretet hiánya miatt…
RESTORED HOPE NETWORK KONFERENCIA
hanem mert nem tudtunk úgy kapcsolódni, ahogy nekem szükségem lett volna rá,
ami kételyeket és zavart okozott köztünk.
Tizennégy évesen előbújtam a szüleimnek…
Ez akkora agymosás.
Az egész nyelvezet, amit használnak,
és a tanúságtétel felépítése,
sőt, még az életútjuk is.
Ahogy Katie végigsétált az oltárig…
Soha nem felejtem el azt a napot.
Az egész esküvőnkkel Jézus Krisztust dicsértük.
Az elmúlt öt évben
rengeteg vezető elpártolt a mozgalomtól,
de új emberek veszik át a stafétát.
És a mozgalom nem haldoklik úgy, ahogy hittük, hogy fog,
vagy ahogy kellene.
Vannak dolgok, amiket nem vettünk át a régi ex-LMBTQ vallási közösségektől.
Máshogy csináljuk a dolgokat.
Azt hiszem, a fiatalabb generációt az vonzza, ha utcára megyünk.
Ahelyett, hogy egy konferencián ülnénk, kimegyünk az utcára.
Ahelyett, hogy a templomban ülnénk, kimegyünk az emberekhez.
Mi máshogy csináljuk.
Sziasztok!
Az idei már a második Szabadságmenet.
Eljöttetek a világ minden tájáról.
Sok különböző kinézetű és származású ember,
kiálltok magatokért,
és hirdetitek, hogy a szabadság létezik.
A színpadon a Szabadságmenet alapítója, Jeffrey McCall!
Meghallgatjuk a tanúságtételét azoknak,
akik felhagytak az LMBTQ-életmóddal,
és találkoztak Istennel.
Összegyűltünk, hogy megosszuk a történeteinket.
Az ima működik!
Itt állok, Jézus Krisztus nevét hirdetve,
ő a mi Urunk, és szeretem Jézust!
Mondtátok már a földön fekve, hogy „Jézus, szabadíts meg ettől,
mert téged akarlak követni, Jézus, a te gyermeked akarok lenni!”
Mi Urunk, Jézus, te meg tudsz szabadítani minket!
Hiszem, hogy ma valami megszületik itt.
Atyám, kérlek, egyesíts minket, akik győzedelmeskedtünk!
Uram, azt akarjuk, hogy újra te vezesd Amerikát!
Jézus nevében köszönjük, Atyám!
Jézus nevében.
Nem sokkal azután, hogy előbújtam, egy meleg férfi
egyenesen és nyíltan kimondta, hogy vér tapad a kezemhez.
Azt mondta: „Mit gondol a kezéhez tapadó vérről?”
Azt mondtam, jelenleg…
csak annyit tudok, hogy nem merek a kezemre nézni.
Vezetőként arra tanítottak, hogy elismerjem a veszteséget,
de magyarázzam ki, ne vegyek róla tudomást.
És utálom, hogy ezt tettem.
És sokan vagyunk olyanok, akik nem leszünk öngyilkosok,
de belülről felemésztjük magunkat,
megtagadva azt, akinek Isten teremtett minket.
Mi Atyánk, ki vagy a mennyekben, szenteltessék meg a Te neved,
jöjjön el a Te országod, legyen meg a Te akaratod,
amint a mennyben, úgy a földön is.
Mindennapi kenyerünket add meg nekünk ma,
és bocsásd meg vétkeinket,
miképpen mi megbocsátunk az ellenünk vétkezőknek.
Visszatekintve nem tudom azt mondani,
„ez bocsánatos bűn volt, bocsánatot érdemlek”.
Mert nem. Helytelen volt, amit tettem.
Szörnyen helytelen.
Amikor végre ráébredsz, mennyi kárt tettél,
az egy letaglózó felismerés.
Megsemmisítő érzés.
A bocsánatkérés nem teszi jóvá.
Nem adhatod vissza nekik az elvesztegetett éveket,
amikor próbáltak exmeleggé válni.
Csak annyit tehetsz, hogy mostantól
felszólalsz ellene, mégpedig határozottan.
Beszéljen a kamerába!
Beszéljen a volt kollégáinak a jelenleg is végzett munkájuk hatásairól!
Régen én is őszintén hittem ebben, akárcsak ti.
Meg voltam róla győződve, hogy helyes, amit tettünk.
De valójában csak megtöri a lelkeket.
Tönkreteszi az emberek életét.
Utálom, hogy részt vettem ebben,
és remélem, hogy megvan bennetek az együttérzés és könyörület ahhoz,
hogy észrevegyétek, csak kárt tesz.
Oké, nagy levegő!
Azért gyűltünk ma itt össze, Isten színe előtt, hogy tanúi legyünk
és áldásunkat adjuk arra, hogy Amanda és Julie egyesül
a házasság szentségében.
Traumát szenvedtem el,
ami egyértelműen az önutálat szélsőséges megnyilvánulásaihoz vezetett.
De túléltem.
Boldog vagyok, és van valakim, akit nagyon szeretek.
És jól vagyunk, de ez nem mindenkire igaz.
Az exmeleg vezetők azt teszik, amiről meggyőződésük,
hogy mindenki javát szolgálja.
A gond az, hogy szerintük az ép és egészséges azt jelenti,
hogy mássá kell válnunk, megtagadva magunkat.
Bárcsak hallgatnának ránk,
és elhinnék nekünk,
hogy sokkal egészségesebbek és boldogabbak vagyunk így,
hogy már nem veszünk részt ebben.
Isten azért teremtett, hogy egymásra leljetek.
És a legmagasztosabb formája ennek a köteléknek
a házasságotok.
Csókold meg a menyasszonyt!
Köszönjük, Julie, hogy elmondtad a történeted!
Amíg létezik homofóbia,
mindig lesznek az Exodushoz hasonló szervezetek.
Nem a szervezet, és még csak nem is a módszereik,
hanem az a hiedelem tartja őket életben,
hogy melegnek lenni eredendően rendellenes dolog, amin változtatni kell.
Amíg vannak, akik így gondolják,
addig lesznek ilyen szervezetek is.
Csak az Egyesült Államokban körülbelül 700 000 ember esett át
a konverziós terápia valamilyen formáján.
Egy országos felmérés szerint az olyan LMBTQ-fiatalok körében,
akik részt vettek konverziós terápián,
több mint kétszer gyakrabban fordult elő öngyilkossági kísérlet.
Ricky Chelette és Anne Paulk elutasították az interjúfelkérésünket.
Ezzel a filmmel azok előtt tisztelgünk, akik túlélték a konverziós terápiát,
és különösen azok előtt, akik nem.
Ha neked vagy egy ismerősödnek
öngyilkossági vagy önsebző gondolatai támadnak,
itt segítséget kérhettek: www.wannatalkaboutit.com
Még több hasznos forrás: www.prayawayfilm.com
A feliratot fordította: Kiss Orsolya